30/10/2009 | Administración LocalMunicipal
A Pobra do Caramiñal
Convocatoria de subvencións municipais para actividades deportivas, educativas e de carácter social durante 2009

ANUNCIO Aprobada pola Xunta de Goberno Local deste Concello, celebrada o 21 de outubro de 2009, a convocatoria de subvencións municipais para o ano 2009 destinadas a actividades deportivas, educativas e de carácter social, procédese á publicación da mesma aos efectos oportunos: 1.- OBXECTO Coa finalidade de promocionar actividades educativas que impulsen a mellora da calidade educativa, tanto a través dos centros de ensino como das asociacións de pais de alumnos, actividades deportivas en clubs e asociacións deportivas e actividades dirixidas a persoas con discapacidade ou de carácter social a través de asociacións, conforme ao disposto no art.25 da Lei 7/1985, de 2 de abril, de bases de réxime local, no RDL 2/2004, de 5 de maio, polo que se aproba o texto refundido da Lei reguladora de facendas locais, no Regulamento de servizos das corporacións locais, na Lei 5/1997 de administración local de Galicia, na Lei 38/2003 de 17 de novembro, xeral de subvencións e nas Bases de Execución do Orzamento para o exercicio 2009, convócanse, para o exercicio 2009, as seguintes subvencións. Quedan excluídas desta convocatoria: Primeiro.- As actividades realizadas fóra do termo municipal, agás aquelas que segundo criterio técnico sexan de especial relevancia. Segundo.- As actividades suxeitas a convenios de colaboración co Concello, que pola súa natureza non serán obxecto de concorrencia. As subvencións non nominativas outorgaránse baixo os principios de publicidade, concorrencia e obxectividade A convocatoria, unha vez aprobada pola Xunta de Goberno Local, serán obxecto de publicación no BOP. O contido axustarase ao disposto no artigo 23.2 da Lei xeral de subvencións.2.- FINANCIAMENTO O financiamento das subvencións realizarase con cargo ás partidas orzamentarias e polos importes máximos que se detallan a continuación: a) Actividades educativas: 422.489.00 Consignación: 3.005,00 €. b) Actividades deportivas: 452.489.00 Consignación: 25.000,00 €. c) Actividades de carácter social: 313.489.00 Consignación: 3.000,00 €. 3.- BENEFICIARIOS Poderán acceder a estas axudas: a) Os centros de educación infantil, de ensino primario e secundario públicos e privados concertados do Concello da Pobra do Caramiñal. b) As asociacións de pais de alumnos do Concello da Pobra do Caramiñal. c) Os clubs e asociacións deportivas do Concello da Pobra do Caramiñal. d) As asociacións de carácter social do Concello da Pobra do Caramiñal. Ditas entidades deberán reunir os seguintes requisitos: · Estar legalmente constituídas. · Carecer de ánimo de lucro. · Desenvolver as súas actividades preferentemente no termo municipal. · Non estar pendente de xustificar ningunha subvención concedida polo Concello da Pobra do Caramiñal. · Estar ao corrente das obrigas tributarias e ca Seguridade Social. · Nos estar incursas en ningunha das situacións previstas no artigo 13.2 da Lei 38/2003, de 17 de novembro, Xeral de Subvencións.4.- DOCUMENTACIÓN As solicitudes formularanse segundo modelo normalizado que se facilitará nas oficinas do Concello, ao que se unirá a seguinte documentación:  Memoria explicativa das actividades realizadas e que se pretenden realizar, incluíndo as datas previstas para a súa realización.  Orzamento detallado dos gastos e ingresos previstos en ditas actividades.  Certificación do acordo de solicitude e do nomeamento de representante para as relacións co Concello, segundo modelo normalizado que se facilitará nas oficinas municipais.  Certificación e relación do número de licencias federativas e do deporte escolar na temporada 2008-2009 no caso de clubs e asociacións deportivas e do número de alumnos matriculados no caso de centros de ensino e APAS.  Xustificante de participación en competicións (documento de inscripción, clasificación, acta).  Fotocopia do CIF da entidade.  Certificación de datos bancarios, emitida pola entidade bancaria correspondente.  Fotocopia dos Estatutos. A documentación á que se refiren os tres últimos puntos non será preciso presentala de novo se xa se presentou en convotarias anteriores e consta nas dependencias municipais. A documentación que se presente fotocopiada deberá estar compulsada. No caso de que se aprecie ausencia dalgunha documentación ou erros na mesma requirirase ao solicitante para que no prazo máximo e improrrogable de 10 días proceda á súa emenda.5.- LUGAR E PRAZO DE PRESENTACIÓN DAS SOLICITUDES As solicitudes deberán presentarse no Rexistro Xeral do Concello no prazo de 15 días a contar dende o día seguinte á publicación das presentes bases no Boletín Oficial da Provincia.6.- CRITERIOS E CONCESIÓN DAS SUBVENCIÓNS  No caso de subvencións educativas: a) Incidencia no termo municipal das actividades programadas. b) Carácter periódico ou permanente das actividades a desenrolar. c) Número de alumnos, no caso de centros de ensino e APAS. d) Colaboración nas actividades municipais. e) Contribución económica das entidades ás actividades proxectadas.  No caso de subvencións deportivas: b) Número de licencias federativas e do Deporte Escolar de deportistas menores de 14 anos (inclusive), non caso de entidades deportivas. Valorarase de 0 a 15 puntos. Para determinar o número de licencias que equivalen a un punto tomarase como referencia o club con máis licencias, dividindo o número de licencias entre 15. c) Número de licencias federativas e do Deporte Escolar de deportistas que configuren o club. Valorarase de 0 a 20 puntos. Para determinar o número de licencias que equivalen a un punto tomarase como referencia o club con máis licencias, dividindo o número de licencias entre 20. d) Competicións nas que participou/participará o club ao longo do ano 2008, facendo consta-lo número de participantes cos que actuou/actuará. Valorarase de 0 a 35 de acordo ca seguinte táboa: e) Actividades deportivas organizadas polo propio club durante o ano 2009. valorarase de 0 a 40 puntos de acordo ca seguinte táboa: f) Número de participantes na Escola Deportiva Municipal organizada polo clubs. Valorarase de 0 a 40 puntos. Para determina-lo número de participantes que equivalen a un punto calcularase a media aritmética das tres escolas máis numerosas e dividirase entre 40.  No caso de subvencións de carácter social: f) Incidencia no termo municipal das actividades programadas. g) Carácter periódico ou permanente das actividades a desenrolar. h) Número de persoas beneficiarias da actividade. i) Colaboración nas actividades municipais. j) Contribución económica das entidades ás actividades proxectadas. Aos efectos de valorar as solicitudes segundo os criterios anteriores, constituirase unha Comisión de Avaliación formada polos seguintes membros: Presidente: Alcalde-Presidente ou persoa en quen delegue. Secretario: Secretario Xeral ou persoa en quen delegue. Vocais: Concelleira de Educación. Concelleiro de Deportes. Concelleira de Asuntos Socias. Traballador/a do concello designado pola Alcaldía A Comisión de Avaliación formulará unha proposta do importe da subvención a conceder a cada unha das entidades solicitantes. A Xunta de Goberno Local, en base á proposta e ó informe de Intervención, adoptará o acordo que proceda no prazo máximo de dous meses contados a partir da finalización do prazo de presentación de solicitudes. O acordo será notificado a todolos solicitantes expresando se foi estimada ou desestimada a súa solicitude, para os efectos de posíbeis recursos. A concesión en firme das subvencións xerará un dereito en favor do seu beneficiario e o correlativo compromiso para o Concello que só será esixibel cando se acredite o cumprimento das finalidades que motivaron a súa concesión En ningún caso, o importe da subvención illadamente poderá ser superior ao 80 por 100 do custo total das actividades desenroladas polo beneficiario. Asimesmo, en concorrencia con outras subvencións non poderá superar o 100% do custo total das actividades.7.- OBRIGAS DO BENEFICIARIO Son obrigas do beneficiario: a) Realiza-la actividade que motiva a concesión da subvención. b) Xustifica-lo cumprimento dos requisitos e condicións, así como a realización da actividade e o cumprimento da finalidade que determine a concesión ou disfrute da subvención. c) Someterse ás actuacións de comprobación a efectuar polo Concello, así como calquera outras de comprobación e control financeiro a realizar polos órganos de control competentes, tanto nacionais como comunitarios, aportando canta información lles sexa requirida no exercicio das actuacións anteriores. d) Comunicar ao Concello da Pobra do Caramiñal a obtención doutras subvencións, axudas, ingresos ou recursos que financien as actividades subvencionadas. Dita comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos. e) Acreditar con anterioridade a ditarse a proposta de resolución de concesión que se encontra ao corrente nas súas obrigas tributarias e fronte á Seguridade Social. f) Facer constar en tódalas actividades que están subvencionadas polo Concello da Pobra do Caramiñal. g) En xeral, as previstas no artigo 14 da Lei 38/2003, do 17 de novembro, Xeral de Subvencións.8.- NOTIFICACIÓN DA RESOLUCIÓN A resolución da concesión das subvencións será notificada a tódolos solicitantes por calquera dos medios previstos nos artigos 58 e 59 da Lei 30/92, de 26 de novembro.9.- XUSTIFICACIÓN E PAGO As entidades beneficiarias da subvención deberán presentar pola totalidade dos gastos realizados os seguintes documentos xustificativos:  Certificación do secretario da entidade segundo modelo oficial facilitado polo Concello.  Facturas e demais documentos de valor probatorio equivalente con validez no tráfico xurídico mercantil ou con eficacia administrativa. Non se admitirán como xustificantes as cantidades satisfeitas ao Concello da Pobra do Caramiñal nin as facturas relativas a comidas, cenas, etc. Tampouco se admitirá como xustificación os gastos realizados para actividades distintas das subvencionadas. Se a xustificación non se corresponde ca totalidade dos gastos realizados para as actividades subvencionadas o Concello modificará as contías en proporción ao efectivamente xustificado. Os xustificantes presentados deberán corresponder ao ano 2009. A xustificación da subvención deberá realizarse antes do 24 de decembro de 2009. A non presentación da mesma en prazo provocará automaticamente a revogación da subvención e o impago ou reintegro da mesma. Se a documentación presentada e incorrecta ou insuficiente concederase ao solicitante un prazo de 10 días para que proceda á súa emenda. A xustificación presentada será remitida á Intervención Municipal que poderá comprobar a utilización dos fondos públicos recibidos nas actividades para as que foi concedida. O pago da subvención realizarase previa xustificación polo beneficiario da realización da actividade.10.- REINTEGRO Axustarase ao disposto no Título II da Lei de Subvencións.11.- RÉXIME SANCIONADOR Os beneficiarios das subvencións quedarán sometidos ás responsabilidades e réxime sancionador establecido na Lei 38/2003, Xeral de Subvencións, no Real decreto lexislativo 2/2004 e demais normas concordantes A Pobra do Caramiñal, a 21 de outubro de 2009 O ALCALDE Asdo. Isaac V. Maceiras Rivas